**Margaret Caroline Tait** (Kirkwall, 1918ko azaroak 11 – Firth, 1999ko apirilak 16) zinemagile, idazle, poeta eta sendagile eskoziarra izan zen.

Biografia
---------

Margaret Tait Kirkwall (Orkada uharteetan, Eskozia iparraldean) hirian jaio zen eta han hazi zen, Edinburghera ikastera joan arte.

Edinburgheko Unibertsitatean sendagile ikasketak egin zituen eta 1941ean graduatu zen.

1943 eta 1946 artean Errege Armadan mediku taldean aritu zen, Indian, Sri Lankan eta Malasia britainiarrean.

Ondoren, 1950ean, Erromara joan zen zinematografia ikastera Centro Sperimentale di Cinematografian.

Margaret Tait 1999ko apirilak 16an hil zen Alex Pirie senarrarekin konpartitzen zuen etxean, Orkada uharteetan.

Lana
----

Italian ikasketak bukatutakoan, Edinburgera itzuli zen 1952an, (Rose Street kalean bizi izan zen) eta Ancona Films sortu zuen (ikasi zuen garaian bizi izan zen kalearen omenez).

Garai hartan, Edinburgeko Rose Street Poets (‘Rose kaleko poetak’) taldeko kidea ez zen, baina haien ingurukoa izan zen (talde hartan zeuden, Hugh MacDiarmid, Sorley Maclean eta Norman MacCaig besteak beste).

1955 eta 1961 urteen artean Cockburn Association elkarte kontsrebadoreko zuzendaritzako kidea izan zen.

1960ko hamarkadaren erdialdera Helmsdalen (Sutherland) bizi izan zen, Orkada uharteetara itzuli aurretik.

1970ko hamarkada hasieran Kirkwall eta Orkada irletako paisaia eta kulturan inspiratutako filmak egin zituen. 

Bere 32 film laburren gehienak eta *Blue Black Permanent* izeneko film luze bakarra Orkada uharteetan egin zituen.

Poesia eta prosa ere idatzi zituen 1959 eta 1960 urteetan, berak autoeditatutakoak, bertsotan idatzitako hiru liburu (*Origins and elements*, *The Hen and the Bees*, *Subjects and Sequences*) eta bi ipuin labur (*Lane Furniture: A Book of Stories* and *The Grassy Stories: Short Stories for Children*). 
2012an Sarah Neely akademikoak *Margaret Tait Poems, Stories and Writings* liburua editatu zuen Ali Smith-en hitzaurrearekin. 2023an bigarren edizio bat egin zen, Carcanet Classic bilduman.

Poesian zeukan interesa, bere fimetan islatzen zen. Hori horrela, *The Leaden Echo and the Golden Echo* filmaren izena Gerard Manley Hopkinsen poema baten izenetik dator eta Tait bera ageri da poema hura irakurtzen; *Hugh MacDiarmid, A Portrait* filmean poeta bera ageri da bere poema batzuk irakurtzen; eta *Colour Poems* filmean idatzi zuen "A poem started in words is continued in images." (‘hitzetan hasitako poema, irudien bidez jarraitua da’) [Subjects and Sequences: a Margaret Tait Reader, LUX, London, 2004, 164. or.]. Much analysis of Tait's work also foregrounds their lyrical qualities. *Aerial* filmari buruz Ali Smith idazleak ere idatzi zuen Taiten filmen lirikotasuna: "Here's a tiny poem of the relentlessness and beauty of the natural, all around us." (‘Hona hemen poema txiki bat, gure inguru guztiaz, naturaren etengabetasun eta edertasunaz’). George MacKay Brown Orkadatako idazleak idatzi zuen Taiten *Place of Work* filameaz T. S. Elioten poema gogorarazten zuela

1983ko Chanell 4 telebista kanalak produzitutako *Margaret Tait: Film Maker* dokumentalean, Margaret Taitek bere lana, film-poemak egitea zela esaten zuen.

### Filmografia

* *One Is One* (1951)
* *Three Portrait Sketches* (1951)
* *The Lion, The Griffin and the Kangaroo* (1952)
* *Happy Bees* (1955)
* *Orquil Burn* (1955)
* *A Portrait of Ga* (1955)
* *The Leaden Echo and the Golden Echo* (1955)
* *Calypso* (1956)
* *The Drift Back* (1956)
* *Rose Street* (1956)
* *Where I Am Is Here* (1964)
* *Palindrome* (1964)
* *Hugh Macdiarmid: A Portrait* (1964)
* *The Big Sheep* (1966)
* *Splashing* (1966)
* *A Pleasant Place* (1969)
* *He's Back (The Return)* (1970)
* *John MacFadyen (The Stripes in the Tartan)* (1970)
* *Painted Eightsome* (1970)
* *On The Mountain* (1974)
* *Colour Poems* (1974)
* *Aerial* (1974)
* *These Walls* (1974)
* *Tailpiece* (1976)
* *Place of Work* (1976)
* *Aspects of Kirkwall : Shape of a Town* (1977)
* *Aspects of Kirkwall : Occasions* (1977)
* *Aspects of Kirkwall : The Ba, Over the Years* (1981)
* *Aspects of Kirkwall : The Look of the Place* (1981)
* *Aspects of Kirkwall : Some Changes* (1981)
* *Landmakar* (1981)
* *Blue Black Permanent* (1992) (Feature)
* *Garden Pieces* (1998)

### Idazlan aukeratuak

* *The Grassy Stories: Short Stories from Children* (Edinburgh: M.C. Tait, 1959)
* *Lane Furniture: A Book of Stories* (Edinburgh: M.C. Tait, 1959)
* *origins and elements* (Edinburgh: M.C. Tait, 1959)
* *The Hen and the Bees: Legends and Lyrics* (Edinburgh: M.C. Tait, 1960)
* *Subjects and Sequences* (Edinburgh: M.C. Tait, 1960)
* *Poems, Stories and Writings*, edited by Sarah Neely (Manchester: Carcanet Press, 2012)
* *Subjects and Sequences: A Margaret Tait Reader*, edited by Peter Todd and Benjamin Cook (London: LUX, 2004)

Omenaldiak
----------

2010ean Margaret Tait Award saria sortu zen Glasgow Film Festival zinemaldian.

Taiten lanen erretrospektiba egin zuten National Film Theatre London-en 2000an, Benjamin Cook eta Peter Todd-ek komisariatuta; eta Edinburgh Film Festival zinemaldian 2004an eta BFI Southbank (NFT) Londresen 2018an, azken biak Peter Todd-ek komisariatuta. Azken hau, 2018koa, urte osoan zehar ospatu zen, Creative Scotland erakundeak bultzatuta. Gainera ehun urteurranagatik bere lanaren erakusketak egin ziren: Glasgowko Gallery of Modern Art (GoMA)n eta Orkadatako Pier Arts Centre aretoan.

2020ko otsailean Historic Environment Scotland erakundeak omenezko plaken planean sartu zuen. Kirkwalleko Broad Streeteko 25.ean jarri zen plaka, 2022ko uztailaren 14an.

Bere poemen liburuan oinarritutako *Subjects and Sequences* nazioarteko film tourra egin zen eta Taiten lana ezagutzera eman zuen hiru urtez: Londres, Eskozia, Bristol, Paris, Cardiff, Austin, New York, Mumbai, Berlin, Harvard Film Archive, eta Atenasen.

Erreferentziak
--------------

1. 1 2 3  "Margaret Tait (1918–1999)". Scottish Poetry Library.
2. ↑  Bell, Gavin (2000-09-27). "A reel visionary". The Scotsman.
3. 1 2  Stevenson, Gerda. "Margaret Tait". The Scotsman (1999-05-17).
4. ↑  "Obituary: Margaret Tait". The Independent (1999-02-12).
5. ↑  Neely, Sarah. *Between categories: the films of Margaret Tait: portraits, poetry, sound and place*. Oxford. 232. or. ISBN 978-1-78707-316-6. OCLC 982451544
6. ↑  Nick Roddick (2015 ekaina), Sight & Sound, **25 (6)**: 54.
7. ↑  "Historic Cockburn Association Office-Bearers" .
8. ↑  Neely, Sarah. Between categories : the films of Margaret Tait: portraits, poetry, sound and place. Oxford. 235. or. ISBN 978-1-78707-316-6. OCLC 982451544
9. 1 2 3  "Carcanet Press - Poems, Stories and Writings".  .
10. 1 2 3  "Collections Search | BFI | British Film Institute". collections-search.bfi.org.uk. 9 minutu eta 55 segudutatik.
11. ↑  Smith, Ali (2004): *The Margaret Tait Years in Subjects and Sequences: a Margaret Tait Reader*. LUX, Londres, 13. or.
12. ↑  MacKay Brown aipatua In Neely, Sarah George (2016). *Between Categories The Films of Margaret Tait: Portraits, Poetry, Sound and Place*. 153–154. or.  ISBN 978-3034318549..
13. ↑  "Full record for 'LOOK OF THE PLACE, the' (3704) - Moving Image Archive catalogue". movingimage.nls.uk. .
14. ↑  "Margaret Tait Award". Glasgow Film Festival.
15. ↑  Peter Todd. LUX .
16. ↑  *National Film Theatre Guide*, 2000ko urria, 34–35. or.
17. ↑  *Edinburgh International Film Festival 58th Brochure*, 2004-08-18tik 29ra, 124–128. or.
18. ↑  *BFI Southbank Guide (NFT)*, 2018 urria-azaroa, 44–46. or.
19. ↑   **(Ingelesez)** histenvscot. *Register.* .
20. ↑  "Margaret Tait 100".  .
21. ↑  "Stalking the Image: The Films of Margaret Tait | MoMA" .
22. ↑  ""The cinema I care about is at the level of poetry" (Margaret Tait)". Arsenal – Institut für Film und Videokunst e.V.
23. ↑  "Margaret Tait: Subjects and Sequences". Harvard Film Archive.

Kanpoko loturak
---------------

* National Library of Scotland, Moving Image Archive (Margaret Taiten biografia eta bere filmen datu eta zatietara loturak)
* Scottish Poetry Library (Margaret Taiten biografia, bere ahotsean irakurritako bere poemen grabaketak eta poemen testuetra loturak)
* Preserving the Hand-Painted Films of Margaret Tait, (MA Dissertation edo tesia), Joss Winn, 2002.

  


|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q6759945
* **Identifikadoreak**
* WorldCat
* VIAF: 253149066375365600864
* ISNI: 0000000048593221
* BNE: XX5471281
* GND: 141701455
* LCCN: no2005120564
* SUDOC: 243040814
* BIBSYS: 98069250

 |

* Wd Datuak: Q6759945